tomron87/hebrew-wikipedia-sentences-corpus huggingface dataset:
במהלך מאי 2020 חזרה התכנית לפורמט המקורי של "ימין נגד שמאל", יותם זמרי ונועם פתחי שבו לצוות הפאנליסטים ו"עד כאן+" ירדה משידור.
בינואר 2021 התוכנית חזרה לעונה שישית, בהנחיית מיכאל הנגבי ובהשתתפותם של הפאנליסטים אבי אטינגר, אורנה בנאי, נדב אבוקסיס, רועי לוי, נלי תגר, יותם זמרי, נועם פתחי, גדי וילצ'רסקי, לאה לב ונעמי לבוב.
הפרק הראשון של התוכנית שודר ב-18 במאי 2017. ב-10 בספטמבר 2017 שודר הפרק האחרון של העונה הראשונה.
במהלך הפגרה, ב-28 בספטמבר 2017, שודר ספיישל "קפסולת זמן", וספיישל "עבר" שודר ב-8 באוקטובר.
הפרק הראשון של העונה השנייה שודר ב-12 בנובמבר 2017. ב-25 בפברואר 2018 שודר ספיישל פורים.
ב-15 באפריל 2018 שודר ספיישל יום העצמאות.
העונה השנייה תוכננה ל-30 פרקים, אך הוחלט להאריך אותה, כשהתוכנית עברה לשידור פעם בשבוע בלבד.
העונה השנייה כללה 40 פרקים והסתיימה ב-6 במאי 2018.
העונה השלישית עלתה ב-30 באוגוסט 2018. ב-13 בספטמבר 2018 שודר ספיישל יום כיפור.
ב-30 באוקטובר 2018 שודר ספיישל בחירות מוניציפליות.
לעונה השלישית שודרו 28 תוכניות (כולל תוכנית סיכום למאה תוכנית, ספיישל יום כיפור וספיישל בחירות מוניציפליות), שהורכבו מ-16 ימי צילום.
בתחילת העונה שודרה תוכנית אחת לשבוע, אך בהמשכה חזרה התוכנית למתכונת המקורית עם שתי תוכניות בשבוע, ובמקרים מסוימים אף 3 תוכניות שבועיות.
העונה הרביעית עלתה ב-5 בפברואר 2019, מוקדם מהצפוי לקראת הבחירות.
בדרך כלל בכל תוכנית יש פינות חדשות ופינות קבועות:
מלחמת אחים (עונה שלישית) - הכנות לקראת מלחמת האחים המתקרבת במדינה.
זוכרים את הנופלים (עונה שלישית) - בדיחה אחת שווה לפועל בניין שנפל השבוע (לדוגמה בשבוע נפלו חמישה פועלים, מספרים חמש בדיחות בנושא).
זבוב על הקיר (עונה שלישית) - הפיינליסטים זוכים לראות בתור זבובים על הקיר פגישות אישיות.
סליחה על השאלה (עונה שלישית) - מחווה לתוכנית סליחה על השאלה, בה הפיינליסטים עונים על שאלות מביכות.
ימני או שמאלני - בוחרים אדם, חפץ או אירוע והקומיקאים מתייגים אותו; האם הוא ימני או שמאלני.
מרעננים עלבונות - ממציאים עלבונות וגידופים מקוריים ומעליבים את הצד השני, עלבונות חדשים מאשר "לך לעזה" ו"עוכר ישראל".
בוחן פתע - מיכאל הנגבי שואל את אחד המשתתפים שאלה, והוא צריך לענות עליה תשובה מקורית ומשעשעת.
תודה, בבקשה וסליחה - מבקשים סליחה ואומרים תודה ובבקשה למי שמגיע לו.
טוב או רע ליהודים - בוחרים אדם, חפץ או אירוע והקומיקאים מגלים האם הוא טוב ליהודים או רע ליהודים.
יש עתיד - גילוי עתידות לשבוע הבא.
- הפאנליסטים מוצאים את הטוב שבמחנה השני.
דברים שרואים מכאן – אחד מחברי המחנה נבחר להחליף מחנות והוא מעדכן לגבי איך נראה העולם מזווית אחרת.
במחנה - פינת עדכונים על המתרחש במחנה השמאל והימין.
- הפאנליסטים לוקחים סטראוטיפים על המחנה שלהם ומפנים אותם כלפי המחנה השני.
חז"ל על הזמן (מחדשים פתגמים).
קחו אותו אליכם - על מה הייתם מוותרים מהמחנה שלכם ומעניקים אותו למחנה השני?
עד הקצה ג'סטה 2 הוא סרט קומדיית נעורים ישראלי משנת 2018, בהפקתם של האחים משה ולאון אדרי והילה ערן.
הוא מהווה המשך לסרט "ג'סטה".
חבורת ג'סטה כבשה את הפסגה.
השלישייה העשירה והמפורסמת סיימה את עלילת הסרט הקודם כשהיא בשיא אבל מאז הלכו היחסים והידרדרו.
הגאווה של אדם והכסף הגדול הרחיקו את אדם ושחר והם החליטו לקחת הפסקה זה מזו.
פיתה שומר על קשרים עם שניהם אבל עסוק באובססיה החדשה שלו לאקסטרים ומשמש כגורו של כושר ופיתוח אפליקציות בתחום.
אדם שנחוש להוכיח שהוא יכול גם לבד נופל קורבן לעוקץ מצד כנופיית מתוחכמת המונהגת בידי אשת צללים מסתורית ומאבד את הכל.
הגאווה שלו לא תיתן לו לבקש עזרה מחבריו והוא ינסה להסתיר את הנפילה ובכך ידחה מעליו את שחר ופיתה וירחיקם עוד יותר.
רק כאשר יתחקה אחר מקורות העוקץ שהפיל אותו ויגלה שהכנופיה מתכננת גורל דומה גם לצמד חבריו.
ינסה אדם לחבור אליהם חזרה וביחד להשיב מלחמה.
אדם בן ארצי (און רפאלי) – בן זוגה של שחר.
שחר (נאיה פדרמן) – בת זוגו של אדם.
יואב "פיתה" (מתן לקס) – החבר של אדם ושחר.
שימי דה לוקו (גיא זו-ארץ) – מנהיג חבורת הנוכלים.
תחתיו צמד הבריונים בוקסר ובולדוג.
חושש עד מוות מסבינה ואן דר חאל בת ה-90, מנהיגת כנופיית העוקץ שנועדה לנשל את חבורת ג'סטה מהונה.
אנה (גילי איצקוביץ) – חניכה חדשה בתוכנית המנטורינג של יואב (פיתה) שואפת להיפטר מחששות וחרדות שמלווים אותה ולכן מוכנה לעבור את תוכנית האקסטרים של גורו הכושר ואיכות החיים.
עד סוף הלילה הוא סרט קולנוע ישראלי משנת 1985 בבימויו של איתן גרין, שגם כתב את התסריט.
בתפקידים הראשיים - אסי דיין, יוסף מילוא אורנה פורת וחיה פיק-פרדו.
בתחילת הסרט מושמע שיר הנושא של הסרט "עד סוף הלילה" מפי גידי גוב למילותיו של עלי מוהר ולמוזיקה של יצחק קלפטר שהלחין את פסקול הסרט.
העלילה היא דרמה משפחתית – מערכת יחסים סבוכה בין אב לבנו הבוגר.
שניהם נקלעים למבוי סתום בחיי הזוגיות, אך ההתמודדות עם המשברים המשותפים מקרבת אותם מחדש.
יוסף מילוא מופיע בסרט לאחר 15 שנים שגר בגרמניה.
הוא משחק את אביו של אסי דיין כמו ששיחק בסרט הוא הלך בשדות ב-1967. בחלק מהתפקיד הוא מדבר גרמנית.
הסרט יצג את ישראל בפסטיבל קאן 1985 והוצג במסגרת "מבט מסוים".
הוצג בפסטיבל מינכן 1985, נבחר לפתוח את פסטיבל הקולנוע הישראלי בקופנהגן ב-1986. כיום, מחזיק בציון הנמוך 5.7 במסד הנתונים IMDb.
גיורא גטר (אסי דיין) הוא קצין צה"ל לשעבר שמנהל פאב בתל אביב.
הוא בן 35, נשוי לשרי (חיה פיק-פרדו) ואב לילדה.
הוא היה קצין קרבי מוערך עד שהודח מהצבא באשמה שגרם להיתקלות בלבנון בה נהרגו ונפצעו אנשיו ואחד נפל בשבי.
הוא יודע כי התנגד להחלטת האוגדונר להיכנס לשטח אבל רק עדות נמרוד השבוי (רפי אדיר) תוכל לעזור לו.
גיורא עסוק כל הזמן בפאב וכך בורח מזיכרון ההדחה.
הוא שותה הרבה ומנהל יחסי מין עם קארן (לאשה רוזנברג) שעובדת אצלו ובחורות נוספות, למורת רוחה של אשתו שמודעת לזה.
גדעון (עמוס לביא) הוא עבריין שדורש מגיורא דמי חסות ומאיים עליו אך גיורא מסרב.
לילה אחד מגיע לפאב אביו של גיורא, ברנרד (יוסף מילוא) ומודיע לו כי עזב את ביתו בנהריה לאחר שאשתו רות מצאה לה מאהב, עיתונאי אמריקאי שמסקר את מלחמת לבנון.
ברנרד הוא רופא במקצועו ופרט לזה הוא מתעסק בחממה בביתו.
הוא אוסטרי נוצרי ואשתו רות (אורנה פורת) היא יהודייה.
הם גרים בנהריה ופרט לגיורא הם הורים לדודי (דני רוט) שלומד באיטליה.
גיורא מביא את ברנרד לביתו ומתכונן לנסוע לנהריה עם אחיו דודי שחזר לארץ, כדי לשוחח עם אמו.
רות אומרת להם כי היא נשואה 30 שנה וכי ברנרד הוא אדם קר ועצור המתעסק רק במרפאה שלו ובחממה וכי החליטה להיפרד ממנו.
גם שרי וברנרד מגיעים לנהריה ומתבוננים במאהב של רות מגיע.
ברנרד מנסה להתאבד בטביעה ושרי מצילה אותו ברגע האחרון.
ברנרד חוזר לשורשיו הנוצריים, מבקר בכנסייה ומטפל בחברי הכנסייה.
גדעון ממשיך לאיים על גיורא.
גיורא מזמין את חבריו לצבא וכאשר גדעון שולף סכין הם מאיימים עליו בנשק.
גדעון עוזב בהבטחה שינקום בגיורא.
בינתיים עוזבת שרי את הבית.
ברנרד יושב עם גיורא ומסביר לו על הבדלי השקפת העולם ביניהם.
גדעון שולח עבריינים לחסל את גיורא אבל הם מוצאים בדירה את ברנרד ורוצחים אותו.
שם השחקן/יתשם הדמותהערותאסי דייןגיורא גטריוסף מילואברנרד גטראבא של גיוראאורנה פורתרות גטראמא של גיוראחיה פיק-פרדושרי גטראשתו של גיוראדני רוטדודי גטראח של גיוראעמוס לביאגדעוןעברייןלאשה רוזנברגקארןעובדת בפאבעירית שלגברוריהעובדת פאבאילנה בדשנעמיעובדת בפאברפי אדירנמרודשבוי מלחמהשמואל טנאעידוחבר של גיורא
"עד מחר" הוא שיר שנכתב, הולחן ובוצע על-ידי הזמר הישראלי אביתר בנאי.
השיר יצא לאור ב-24 במאי 2009 כסינגל השני מתוך אלבום האולפן הרביעי שלו, "לילה כיום יאיר" (2009).
השיר זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.
השיר "עד מחר" מספר על אישה שיש לה מחשבות עצובות ומפחידות שממלאות את ליבה ומזיקות לה.
השיר מספר גם על טיולים בשעת זריחה אחרי לילה בלי שינה, על הליכות מהירות בפארק הירקון שמטרתן להרפות את המתח המכאיב ועל ציפייה גדולה לחסד ולאהבה.
הרגש של אביתר בנאי מועבר דרך מנגינה מעוררת געגועים.
הוא פונה לאישה כמי שמציע את האפשרויות האחרות בחייה שהן להשתחרר או לברוח, בריחה ספונטנית לאור הזריחה בלי שמישהו ירדוף אחריה.
למעשה השיר מתאר את הבריחה מהדברים הפנימיים שגורמים לעייפותה, עד שתחזור חזרה לחייה הרגילים.
לימים סיפר בנאי שהשיר נכתב על אחותו בעת שהייתה בהריון בסיכון.
האלבום "לילה כיום יאיר" קיבל תואר של אלבום פלטינה.
"עד מחר" זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.
בחודש מאי 2015 ביצעו את השיר אביתר בנאי ואביב גפן בהופעה משותפת שלהם באמפי שוני.
השיר בוצע גם על ידי הזמר ישי ריבו בשנת 2018.
בחודש נובמבר 2023 ביצעה אותו הזמרת דניאלה ספקטור בפרק הראשון של סדרת הרשת "שיר תקווה", שהפיק בית אבי חי.
עד המוות הוא סרט מסוגת מותחן פעולה שעלה לאקרנים בשנת 2021. הוא נכתב כתב על ידי ג'ייסון ובוים על ידי ס.ק דייל ונקארבי.
בסרט מככבים מייגן פוקס, קאלן מאלווי, אואן מאקן, אמל אמין וג'ק רוט.
הסרט הופץ למספר מצומצם של אולמות קולנוע בארצות הברית על ידי חברת ההפצה Screen Media ב-2 ביולי 2021 והופץ במקביל בשירותי הסטרימינג.
הסרט קיבל ביקורות טובות, במיוחד כאלו ששיבחו את משחקה של פוקס ואת הבימוי של דייל.
אמה, שנשואה לא באושר מארק הקר וחולה השליטה, העובד כסנגור בתחום הפלילי, מנהלת רומן עם טום, שותף במשרד עורכי הדין של בעלה.
לאחר שהחליטה לסיים את הרומן עם טום, יוצאת אמה לארוחת ערב עם מארק, כדי לחגוג את יום הנישואים שלהם, במהלכה מעניק לה מארק שרשרת שעשויה מפלדה ולאחר מכן לוקח אותה לבקתה שסמוכה לאגם, בה הם היו מבקרים בתחילת הקשר שלהם.
בהגיעם לשם, מארק מתנצל בפני אמה על ההתנהגות שלו כלפיה והשניים שוכבים.
בבוקר שלמחרת, אמה מתעוררת ומגלה שידה אזוקה לידו של מארק ושניות לאחר מכן מארק מתאבד על ידי ירייה בראשו מטווח אפס.
אמה נאלצת לגרור את גופתו של מארק ביחד איתה לכל מקום שהיא הולכת אליו בבית ומגלה שטרם התאבדותו, מארק הרס את הטלפון בבקתה והסיר את כל החפצים החדים שהיו בה.
אמה מוצאת את המפתחות לג'יפ של מארק בפח האשפה ומגיעה לחניה.
כשהיא מניעה את הרכב, הרדיו מנגן הודעה מוקלטת ממארק שבה הוא מתוודה שהוא ידע על הרומן שלה עם טום.
בסוף ההודעה הדלק בג'יפ נגמר והוא נכבה, אמה מגלה שמארק שאב את כל הדלק מהרכב.
שעות לאחר מכן, טום מגיע לבקתה בעקבות הודעה שהוא קיבל מהטלפון של אמה לפיה רישיון עריכת הדין של מארק הולך להישלל ממנו בגלל פעילויות לא חוקיות שהוא ביצע.
השניים מבינים שמארק שלח את ההודעה לטום ולפתע משאית מתקרבת לבקתה.
טום מפציר באמה להתחבא בבקתה ואדם בשם ג'ימי ניגש לטום ומסביר לו שהוא נקרא אל הבקתה כדי לתקן תקלה בצנרת.
טום מנסה לסלק את ג'ימי מהשטח, אבל ג'ימי לא עוזב ובובי, אחיו של ג'ימי יורד מהמשאית אל עבר הבקתה ודוקר את טום למוות.
מתברר שבובי הוא מטרידן שתקף את אמה בעבר וכעת השתחרר מהכלא לאחר שריצה עשר שנות מאסר.
אמה מצליחה לברוח ומגיעה אל מחסן סירות הממוקם ליד הבקתה.
במחסן, אמה מצליחה לשחרר את עצמה מגופתו של מארק בעזרת עוגן שהיא מוצאת ומצליחה להתחבא בדיוק ששני הגברים נכנסים למחסן.
אמה שומעת אותם מדברים ומבינה שמארק שכר אותם על מנת שיהרגו אותה וכעת הם מחפשים אחר יהלומים שהוא הבטיח להם בתמורה.
בובי חושד שהיהלומים נמצאים בכספת שבחדר השינה, אך כדי לפתוח אותה עליהם להשיג את טביעת האצבע של מארק וקוד סודי שלטענתם אמה יודעת אותו.
הצמד מחפשים אחר אמה בתוך הבקתה ואמה בינתיים מוצאת מכל דלק ומנסה לתדלק את הג'יפ כדי לברוח, אבל בובי דוקר את צמיגי הרכב.
אמה מצליחה להוביל את השניים לעליית הגג ושם היא מכה את בובי בעזרת אלת גולף ונועלת את ג'ימי באחד החדרים.
אמה מנסה לברוח מהבית בעזרת המכונית של טום ובמקביל מתקשרת למשטרה מהטלפון שלו, אבל בובי משיג אותה ומעלף אותה.
אמה מתעוררת בחדר השינה ומגלה שהיא שוב אזוקה לגופתו של מארק.
בובי מסביר שהקוד לכספת הוא התאריך שבו מארק הציע נישואין לאמה.
אמה מסרבת לשתף פעולה ובובי מאיים שהוא יתקוף אותה, אבל ג'ימי, שמתנגד לכך, לוקח מבובי את האקדח שלו ומאיים עליו בעזרתו.
אמה מסכימה לתת להם את הקוד לכספת במידה והם ישחררו אותה מהאזיקים.
הם משחררים את אמה והיא פותחת את הכספת, בתוכה ישנו מסור עם פתק לפיו היהלומים נמצאים בתוך השרשרת על צווארה של אמה, אך המתכת שממנה השרשרת עשויה בלתי ניתנת לניסור.
בובי מבין שאפשר להסיר את השרשרת רק אם הוא יערוף את ראשה של אמה.
ג'ימי מנסה להרחיק את המסור מבובי, אך בובי תוקף אותו והוא בטעות משפד את ג'ימי למוות על מתלה מעילים.
בובי הכועס תוקף את אמה ודוקר אותה ברגל, היא מצליחה לברוח ממנו ואוזקת אותו לגופתו של מארק.
אמה בורחת למכונית של טום בזמן שבובי רודף אחריה (בזמן שהוא גורר את גופתו של מארק אחריו).
אמה מתנגשת בבובי עם הרכב, אבל בטעות מתרסקת לתוך מחסן הסירות ונאלצת להילחם בבובי על האגם הקפוא.
אמה מצליחה לדקור את בובי בכתף והקרח נשבר, גופתו של מארק נופלת למים וגוררת איתה את בובי לתוך המים.
בובי מצליח לתפוס את רגלה של אמה לפני שהוא שוקע ובתוך המים אמה מוציאה את הסכין מכתפו של בובי ודוקרת את עינו.
משקלה של גופתו של מארק גוררת את בובי למעמקים והוא מת מטביעה.
אמה שוחה חזרה למעלה ובעזרת הסכין היא פוערת חור בקרח ועולה דרכו חזרה למעלה.
אמה שוכבת על הקרח, מסירה את טבעת הנישואין שלה שמתגלגלת לתוך האגם בזמן שניידות משטרה מגיעות לבקתה.
קאלן מאלווי - בובי ריי.
בפברואר 2020, מייגן פוקס הצטרפה לצוות השחקנים וס.ק דייל נבחר לביים על פי תסריט של ג'ייסון קארבי.
באוגוסט של אותה השנה, השחקנים קאלן מאלווי, איאן מאקן ואמל אמין הצטרפו גם הם לצוות.
צילומי הסרט החלו באוגוסט 2020 בעיר סופיה שבבולגריה.
הפקת הסרט הייתה אמורה להתחיל במרץ 2020, אך נדחתה בגלל מגפת הקורונה.
במשך כארבעה שבועות, מייגן פוקס הייתה אזוקה לפעלולן בולגרי שנשכב על הרצפה בכל סצנה וישנה כשעתיים בכל יום בגלל הפרשי השעות בין בולגריה לארצות הברית.
בחודש מאי ב-2021, חברת ההפצה Screen Media רכשה את הזכויות להפצת הסרט.
הסרט הופץ למספר מצומצם של אולמות קולנוע בארצות הברית ב-2 ביולי 2021 ושוחרר במקביל בשירותי הסטרימינג.
על פי שירות הסטרימינג PostVOD, הסרט היה לסרט השני בצפיות בשירותי הסטרימינג (לפי נתונים שנאספו בחודש יולי 2021).
כותב המגזין האינטרנטי Paste, ג'ייקוב אולר תיאר את הקדימון לסרט כאחד הטובים שהופצו באותו השבוע בחודש יוני 2021.
הסרט קיבל דירוג של 90% טריות באתר Rotten Tomatoes על סמך 39 ביקורות, עם ציון ממוצע של 6.7/10 וכתבו עליו "עם הבימוי של ס.ק דייל ומשחקה של פוקס, עד המוות יירתק את הצופה וישאיר אותו במתח".
באתר Metacritic הסרט קיבל ציון של 66/100 על סמך 5 ביקורות אוהדות.
"עד סוף הזמן" הוא שיר שהוקלט על ידי הזמרת-יוצרת הישראלית דנה אינטרנשיונל.
הוא יצא לאור ב-20 באוגוסט 1999 בהוצאת חברת התקליטים NMC יונייטד אנטרטיינמנט כסינגל הרביעי והאחרון מתוך אלבום האולפן, Free (1999) בישראל בלבד.
בשנת 2001 יצא אלבום האולפן השישי שלה, יותר ויותר, בו נכלל "עד סוף הזמן" בתור הרצועה האחרונה.
בשנת 1999 הוציאה אינטרנשיונל, במקביל לפרסומו של "Free" באירופה, את "עד סוף הזמן" בישראל.
הוא היה המצליח ביותר מבין כל הסינגלים של המהדורה הישראלית של Free.
הוא נכלל באלבום העוקב, יותר ויותר (2001).
את השיר ביצעה לראשונה במשדר המילניום של ערוץ 2, בערב השנה החדשה של 2000. לשיר הוקלטה גרסה בשפה האנגלית שנגנזה.
אוסף הלהיטים של שנה, בהוצאת חברת התקליטים NMC יונייטד אנטרטיינמנט.
"עד סוף הזמן" הושמע רבות ברדיו, והגיע בשיאו למקום השני במצעד הסינגלים השבועי של רשת ג'.
"עד היום" הוא סינגל שהוקלט על ידי הזמרת-יוצרת הישראלית דנה אינטרנשיונל.
את השיר הוציאה לאור בשנת 2003 חברות התקליטים דנה מיוזיק ו-IMP רקורדס כסינגל השישי מתוך אלבום האולפן השביעי שלה, החלום האפשרי (2002).
ב"עד היום" מביעה אינטרנשיונל את רצונה הנואש לאהבה, וטוענת שעדיין יש בלבה תקווה למצוא את בן-זוגה.
אולם הזמן רק עובר ולא חוזר לאחור.
השיר הוא בסגנון בלדה שקטה.
הוא זכה להצלחה מידתית, ודורג במקום העשירי במצעד השבועי של רדיו אמצע הדרך.
אזורתאריך יציאהפורמטחברת תקליטיםמקורכלל העולם2003תקליטורדנה • IMP
"עד סוף הקיץ" הוא שיר שנכתב על ידי הפזמונאי אהוד מנור והולחן על ידי מישה סגל בשנת 1972. את השיר, שנכתב עבור הסרט "שתי דפיקות לב", ביצע המוזיקאי אלי מגן.
השיר נכתב על ידי אהוד מנור והולחן על ידי מישה סגל לסרטו של שמואל אימברמן "שתי דפיקות לב".
השיר הוא שיר כמיהה לאהבה, המתרחשת בין זוג באמצע הרחוב.
עם יציאתו הושמע השיר רבות.
לשיר קיימות כ־69 גרסאות המופיעות בעשרות תקליטים.
ידועים הביצועים של חוה אלברשטיין, אריק סיני, ערן צור ודני ליטני.
חוה אלברשטיין ביצעה את השיר בשנת 1982, והוא נכלל באלבום האולפן ה-24 שלה, "קולות".
בביצוע של אלי מגן יש שני בתים בשיר שהוקלט, ואילו בזה של חוה אלברשטיין יש שלושה.
בשיר המקורי היו שלושה בתים, והוכנסו רק שניים מפאת אורכו.
השורה מתוך השיר הייתה אהובה על מנור במיוחד.
השיר צעד במצעדי הפזמונים השבועיים של הגל הקל מה-29 במאי 1972 במשך 12 שבועות, ובשיאו הגיע למקום הראשון.
במצעד השנתי העברי לשנת תשל"ב (1972) של התחנה דורג השיר במקום השישי.
עד כאן (באנגלית" Enough) הוא מותחן אמריקאי משנת 2002 בבימויו של מייקל אפטד, עם ג'ניפר לופז ובילי קמפבל בתפקידים הראשיים.
העלילה היא על אישה מוכה הבורחת עם בתה מפני בעלה האלים עד שהיא מחליטה להתעמת איתו פיזית.
סלים (ג'ניפר לופז) וחברתה ג'יני (ג'ולייט לואיס) עובדות כמלצריות במסעדה בלוס אנג'לס.
שם פוגשת סלים במיטש הילר (בילי קמפבל), גבר נאה ומבוסס.
מתחיל רומן בניהם וכעבור זמן לא רב הם נישאים.
ג'ו רוכש בית נאה לבקשתה של סלים ונולדת להם בת בשם גרייסי (טסה אלן).
הכל נראה מושלם אבל כעבור שש שנים מגלה סלים שמיטש בוגד בה.
הוא לא מתכחש לכך ומודיע לה כי הוא המפרנס בבית הזה וכי כגבר מותר לו לנהל יחסים עם כמה נשים שהוא רוצה.
סלים ההמומה מתווכחת אתו והוא מכה אותה.
היא ממהרת לאביה החורג פיל (כריסטופר מלר) ובעצה עם ג'יני מתכננים את הבריחה שלה עם גרייסי.
מיטש מפתיע אותה באמצע הבריחה ומאיים עליהם באקדח אבל לבסוף נותן לה לברוח ומזהיר שיימצא אותה.
סלים טסה עם גרייסי לסיאטל, לביתו של חברה הקודם ג'ו (דן פוטרמן).
מיטש נעזר בידידו השוטר רובי (נואה ויילי) שמגלה היכן היא מסתתרת.
הוא שולח את חבריו העבריינים המתחזים לאנשי FBI אך הם לא מוצאים את סלים.
סלים מקבלת תמיכה מאביה הביולוגי יופיטר (פרד וורד) שהסכים לעזור לה, לתמוך בה כספית לאחר שמיטש חסם את חשבון הבנק שלה, ולמצוא לה מקום מסתור מבודד אבל גם שם מאתרים אותה מיטש ורובי והיא מצליחה להימלט מרובי לאחר מרדף מכוניות ארוך.
מיטש תובע משמורת על גרייסי וסלים עומדת לפני שימוע בבית משפט.
כאשר עורך הדין אומר לה שהסיכוי שלה לקבל משמורת הוא נמוך ביותר וכי מיטש ירדוף אחריה כל הזמן, היא מחליטה להתעמת פיזית עם מיטש.
היא שולחת את גרייסי עם ג'יני למקום מסתור ועוברת אימון בקרב מגע.
בלילה היא מתגנבת לביתו של מיטש, מסתירה את כלי הנשק שלו וכאשר הוא מגיע היא מתעמתת אתו פיזית בקרב מגע קשה בו היא מצליחה לבסוף לדחוף אותו מהמרפסת אל מותו.
שם השחקן/יתשם הדמותהערותג'ניפר לופזסליםבילי קמפבלמיטש הילרג'ולייט לואיסג'ינידן פוטרמןג'ונואה ויילירוביפרד וורדיופיטרטסה אלןגרייסיכריסטופר מלרפיל
"עד הזריחה" הוא סרט אימה אמריקאי המבוים על ידי דייוויד פ.
סנדברג על פי תסריט מאת גארי דאוברמן שנכתב על בסיס משחק הווידאו "Until Dawn", שיצא לשוק בשנת 2015. בסרט מככבים אלה רובין, מייקל צ'ימינו, ג'י-יונג יו ואודסה א'זיון בתפקידים הראשיים.
בישראל הותר הסרט לצפייה מגיל 14.
שנה לאחר שאחותה מלאני נעלמה באופן מסתורי, קלובר וחבריה הולכים לעמק נידח, שם הם מחפשים אחר תשובות להיעלמותה.
בזמן שהם חוקרים מרכז מבקרים נטוש, הם נרצחים בצורה מחרידה בזה אחר זה.
לאחר הרצח הם מתעוררים וחווים את אותו היום מחדש ונאלצים לעבור את הסיוט שוב ושוב – רק שבכל פעם האופן בו הם נרצחים שונה ומפחיד יותר.
בהדרגה מבינה הקבוצה כי הדרך היחידה להימלט מהגורל הצפוי לה היא לשרוד עד עלות השחר.
פיטר סטורמר – ד"ר אלן ג'יי היל, פסיכיאטר.
בינואר 2024, הוכרז לראשונה על פיתוחו של עיבוד לייב-אקשן שיתבסס על משחק הווידאו "Until Dawn" על ידי חברות ההפקה "Screen Gems" ו-"PlayStation Productions", אותו יביים הבמאי דייוויד פ.
סנדברג ביים וכי על כתיבת התסריט יופקד גארי דאוברמן, על בסיס על טיוטה קודמת של בלייר באטלר.
במעמד ההכרזה, תואר הסרט הוא כמכתב אהבה בדירוג R לסוגת סרטי האימה.
ביוני 2024, נמסר על ליהוקם של אלה רובין, מייקל צ'ימינו, ג'י-יונג יו ואודסה א'זיון לצוות השחקנים הראשי, אם כי טרם פורסמו שמות הדמויות אותם יגלמו.
באוגוסט 2024, נמסר על ליהוקם של מאיה מיטשל, בלמונט קמלי ופיטר סטורמר לצוות השחקנים; ונמסר כי סטורמר ישוב לגלם את דמותו של ד"ר אלן ג'יי היל, אותו גילם במקור במשחק הווידאו.
צילומי הסרט החלו ב-5 באוגוסט 2024, ועליהם הופקד צלם הקולנוע מקסים אלכסנדר.
"עד סוף העולם" הוא סינגל שהוקלט על ידי צמד הזמרים חיים משה ויואב יצחק.
את השיר הוציאה בנובמבר 2002 חברת התקליטים הד ארצי, כסינגל מתוך האלבום "שניים סוכר", שהכיל דואטים חדשים בביצוע זמרים מזרחית.
"עד סוף העולם" נכתב על ידי יוסי גיספן והולחן על ידי שמעון בוסקילה.
על הפקתו המוזיקלית היה תמיר צור אחראי.
השיר עוסק באהבה עמוקה ובחיבור רגשי בלתי מתפשר בין שני אנשים.
הדובר מתאר את תחושותיו מהרגע הראשון שפגש את אהובתו, ומרגיש שהאהבה ביניהם נצחית.
הוא מדבר על המסירות והנכונות להקריב הרבה עבור האהבה הזו, תוך שהוא מדגיש את התמיכה ההדדית גם בזמנים קשים.
הפזמון מדגיש את עוצמת האהבה הזו, שמשתווה לסיפורי אהבה מהעבר כמו אדם וחווה.
הדובר מבטיח לאהוב את אהובתו "עד סוף העולם" ולהיות לצידה בטוב וברע, כשהיא החצי המשלים שלו.
לימים הקליט משה את גרסתו הסוליסטית, והכליל אותו באלבומיו השונים, כמו "נוגע בנשמה" (2005) ו"הדואטים" (2009).
ב-10 בנובמבר 2002 הוצג "עד סוף העולם" כמועמד לכניסה למצעד הפזמונים השבועי של רשת ג'.
בשבוע שלאחר מכן דורג במקום ה-17, ורשם את שיאו במצעד.
לבסוף, ב-8 בדצמבר, יצא מהדירוג לאחר שלושה שבועות צעידה רצופה.
במצעד "פסקול העשור", שערכו ערוץ 24 ומאקו, הגיע השיר למקום ה-50.
ב-14 באפריל 2011 הוצג "עד סוף העולם" כמועמד לכניסה למצעד הפזמונים השבועי של רשת ג'.
במצעד ההשמעות של רדיו אמצע הדרך הגיע השיר למקום העשירי.
"עד האהבה" הוא שיר של הזמר-יוצר הישראלי אביתר בנאי.
השיר נכתב והולחן על ידי אביתר בנאי, עובד והופק בידי אסף אמדורסקי ויצא לאור ב-23 באפריל 2018.
ב-23 באפריל 2018, כשנה לאחר שהזמר-יוצר הישראלי אביתר בנאי הוציא את אלבום האולפן השישי שלו, "לשונות של אש", יצא לאור שירו "עד האהבה" שכתב והלחין יחד עם עיבוד והפקה של אסף אמדורסקי.
ביולי 2022 נכלל השיר באלבום ההופעה הראשון של הזמר, Live at TEDER.
הווידאו קליפ של השיר בוים ונערך על ידי שי אשרי, צולם בידי דוד סטרז'מייסטר ושחר בארי ויצא לאור ביום צאת השיר.
בשיר נראים בנאי ואמדורסקי כשהם מקליטים ועובדים על השיר באולפן ההקלטות של אמדורסקי.
בסופו של הקליפ נשמע בנאי אומר כי הוא "לא בטוח שהמודולציה הזאת זה משהו שצריך להשאיר אותו".
בן שלו מ"הארץ" כתב כי העובדה שגם המודולציה החריגה וגם ההערה המתלבטת של בנאי לגביה הושארו בפסקול - מעידה על האופי החריג של התמרון הזה בשפה המוזיקלית של הזמר.
הוא הוסיף כי גם הפריצה הדרמטית מהבית לפזמון היא דבר חריג בשפה המוזיקלית של בנאי, בה המעברים מהבית לפזמון נוטים להיות רכים מאוד.
על פי מבקר המוזיקה יוסי חרסונסקי השיר הוא עדות לבגרות מתוך תובנה, שבמקומות אחרים בארצות רחוקות לא נמצא פתרון למצוקת הפחדים וההתלבטויות.
הוא עוצר את המרדף ומוכן לקחת אחריות מלאה על החיים והמשתמע מהם.
ה"תבוסה" היא בעצם ההודאה ש"שם" לא נמצא הפתרון.
את התשובות יש לחפש בנפש פנימה.
בן שלו כתב כי הניסוי של בנאי בשיר, בו הוא יוצא מעורו הרגיל, הצליח ו"נשמע נכון", זאת בעיקר בזכות קולות הרקע של החצוצרן־קלידן רועי חרמון ונוכחותה המהדהדת של המילה דווקא בתוך ההקשר של הבעה קולית אינטנסיבית, ודווקא אחרי המלים .
יוסי חרסונסקי ציין כי השיר מראה שאביתר נאמן לדרכו המוזיקלית גם כאדם מאמין, הוא עדיין שר על לבטים פנימיים, חושף את אשר מקנן בנפשו, ונשמע כמי שפיו וליבו שווים.
עד העצם הוא סרט דרמה אמריקאי משנת 2017, בבימויה של מרטי נוקסון, המבוסס על חוויותיה האישיות בהתמודדות עם הפרעות אכילה.
הסרט מתמקד בסיפורה של צעירה הסובלת מאנורקסיה ומנסה למצוא דרך להתמודד עם מצבה באמצעות טיפול לא שגרתי.
בתפקידים הראשיים מככבים לילי קולינס וקיאנו ריבס.
אלן (לילי קולינס) היא צעירה בת 20 המתמודדת עם אנורקסיה, לאחר שניסיונות טיפול קודמים לא צלחו.
היא מצטרפת למעון טיפולי ייחודי בניהולו של ד"ר וויליאם בקהם (קיאנו ריבס), רופא לא שגרתי המאתגר את גישתה למחלה.
במהלך שהותה במעון, אלן פוגשת מטופלים נוספים המתמודדים עם הפרעות אכילה, ומתחילה מסע אישי של גילוי עצמי והתמודדות עם עברה ועם משפחתה המורכבת.
לילי קולינס – אלן, צעירה המתמודדת עם אנורקסיה.
קיאנו ריבס – ד"ר וויליאם בקהם, רופא המטפל באלן.
קארי פרסטון – סוזן, אמה החורגת של אלן.
לילי טיילור – ג'ודי, אמה הביולוגית של אלן.
אלכס שארפ – לוק, מטופל נוסף במעון הטיפולי.
ליאנה ליברטו – קלי, אחותה למחצה של אלן.
ברוק סמית' – אוליב, מנהלת המעון.
לזלי ביב – מייגן, מטופלת במעון.
הסרט "עד העצם" עורר דיון ציבורי נרחב בשל התוכן הרגיש שבו.
חלק מהצופים והמבקרים הביעו חשש שהסרט עלול לעודד הפרעות אכילה או להוות טריגר לצעירים במצב נפשי דומה.
עם זאת, אחרים שיבחו את הסרט על התמודדותו הכנה עם נושא מורכב ועל הופעתה המרשימה של לילי קולינס בתפקיד הראשי.
עד מדינה הוא סרט טלוויזיה ישראלי משנת 2005.
הסרט עד מדינה מגולל דרמה חברתית העוקבת אחר מימון (דקל עדין), ילד בן אחת-עשרה מהפריפריה, המעדיף לבלות את זמנו עם חבורת נערים מהשכונה חבורה הסוחפת אותו אל שולי החוק, בין מעשי קונדס לעבריינות נוער במקום להתמיד בלימודיו בבית הספר.
אמו זהבה (שרונה אלימלך), היא אם חד-הורית העובדת שעות ארוכות כדי לפרנס את מימון ואחותו הבכורה איריס (ימית סול), אינה מודעת להידרדרות במצבו הלימודי.
העלילה מתפתחת כאשר מנהל בית הספר מודיע למימון ולחבריו על כוונתו להשאירם כיתה בשל הישגיהם הנמוכים.
בתגובה, החבורה רוקחת תוכנית לשדוד את סניף בנק הדואר המקומי ולגנוב ממנו בולים זאת במטרה למנוע את חלוקת התעודות.
אולם העניינים מסתבכים כאשר מימון נוסע לעיר ופוגש נערה שעמה הוא מתאהב בתו של שוטר מקומי.
בעקבות השינוי בהתנהגותו, חבריו חושדים בו כי הפך לעד מדינה, כלומר בגד בהם.
כעת עומד מימון בפני צומת דרכים האם להמשיך ולשמור אמונים לחבריו ולרחוב, או לבחור במסלול אחר לקיים את הבטחתו לאמו, לשוב ללימודים ולנסות לסלול לעצמו עתיד אחר.
שחקנ/יתתפקידדקל עדיןמימוןשרון אלימלךזהבהימית סולאיריסגיא כהןסאסיחנן סביוןעיונישמעון מימרןאלברטאביב אלושקיקואלה אולמןמיהינון כהןאילןאושרי כהןגיאיוסי מטטובשלוםאמיר בושריאנטוןפירה קנטרצביהויקטור עידהמנהל בית הספריוסי צור מוצפישוטרשימי זהביטירןאלירן שירהאלי סוכרעופרה יקהחיהאדמונד גיגיחוואג'המיה גוטמןדקלהאליזבט גלבועברוריהמיכל ברטסיסיליהיוחנן קרדוחוקרשחר רזדני ירושלמי
פרס האוסקר לסרט הטלוויזיה הטוב ביותר של שנת 2005.
פרס ראשון, פסטיבל הסרטים הבינלאומי באילת 2005.
פסטיבל סרטי ילדים, בינלאומי דנוויל, ארצות הברית 2005.
זכה ב־REMI AWARD - המקום הראשון בקטגוריית סרטי ילדים ונוער בינלאומיים, פסטיבל יוסטון, ארצות הברית 2005.
פרס האקדמיה לטלוויזיה - סרט הטלוויזיה הטוב ביותר (2005).
"עד סוף העולם" הוא אלבום האולפן החמישי של הפרויקט של עידן רייכל.
האלבום יצא לאור ב-12 בספטמבר 2025, באמצעות חברת התקליטים הליקון ארומה מיוזיק.
כתיבת האלבום החלה במהלך השנים 2023–2024, בתקופה של חוסר יציבות אישית של רייכל וחוסר יציבות ציבורית בישראל.
רייכל עבד על האלבום במקביל למלחמת חרבות ברזל ולתקופה של שינויים בחייו הפרטיים.
האירועים הציבוריים והלאומיים, לרבות המלחמה, השפיעו על נושאי האלבום ועל אופיו הרגשי.
אירועי טבח שבעה באוקטובר היוו גורם מכונן בהיווצרות האלבום.
באותו יום נפל טיל סמוך לביתו של רייכל בתל אביב, וחברו הקרוב, אל"ם רועי לוי, נהרג בלחימה בדרום.
חוויות אלה השפיעו על כתיבת הטקסטים ועל הטון הכללי של היצירה, המאופיינת באבל, חיפוש אחר נחמה ותקווה אנושית.
בבוקר ה-7 באוקטובר עזבה בת זוגו של רייכל, דמאריס דויבל, עם ארבעת ילדיהם לאוסטריה.
הפרידה הממושכת מהמשפחה והחיים בשתי מדינות משמשים רקע אישי לשירים אחדים באלבום, העוסקים בגעגוע, ניתוק ומרחק.
ההתייחסות לנושאים אלה מופיעה באופן עקיף, במסגרת תמות של אהבה ואובדן.
האלבום הוקלט לצד נגני ההרכב הקבוע של "הפרויקט של עידן רייכל" השתתפו בהקלטות שורה של אמנים אורחים, בהם שירה בן שמחון, ששון איפרם שאולוב, ריקי גל וכפיר בן ליש.
חלק מן השירים נכתבו בשיתוף יוצרים נוספים, ובהם שחר הדר, מאיר גולדברג ואבי אוחיון.
הסגנון המוזיקלי משלב בלדות אישיות עם עיבודים אתניים מתונים ומרכיבים אלקטרוניים עכשוויים.
האלבום יצא לאור בספטמבר 2025 במסגרת "הפרויקט של עידן רייכל".
הוא כולל 13 רצועות שהופקו על ידי רייכל עצמו, בשיתוף עם תמיר צור, פטריק סבג ומתן דרור.
האלבום יצא בהוצאת חברת הליקון ארומה.
האלבום קרוי על שם אחד השירים הכלולים בו.
השם משמש סמל מרכזי באלבום ומשקף מוטיבים של מסע, התמדה וקצה רגשי, לצד תחושת סיום או אובדן.
האלבום נחשב לאחד האישיים והאינטימיים ביצירתו, ומשקף מגמה של התבוננות פנימית, בהשוואה לאופי הקולקטיבי שאפיין את מרבית יצירותיו הקודמות.
הוא נתפס כהמשך ישיר להתפתחותו האמנותית של רייכל, מן הפרויקט הרב-תרבותי המוקדם אל ביטוי אישי ובוגר יותר.
האלבום מאופיין בשילוב בין סגנונות פופ ישראלי, בלדות אישיות ומרכיבים אתניים מתונים.
הצליל נשען על מאפיינים המזוהים עם "הפרויקט של עידן רייכל" – שימוש בכלי נגינה אקוסטיים לצד עיבוד אלקטרוני עדין, טקסטורות הרמוניות צפופות, ושירה בהירה במרכז המיקס.
ההשפעות נעות בין מוזיקה מזרח-תיכונית, רוק קל ופיוז'ן עולמי, לבין אלמנטים של מוזיקה אפריקאית ואירופית.
השירים באלבום עוסקים בנושאים של אהבה, פרידה, געגוע, תקווה וחיפוש אחר משמעות אנושית.
לצד התמות האישיות מופיעות גם התייחסויות למציאות הציבורית בישראל לאחר אירועי טבח שבעה באוקטובר, ולהיבטים של זהות, אחריות ואחדות.
המתח שבין האישי לקולקטיבי מהווה ציר רעיוני מרכזי ביצירה.
העיבודים באלבום מאופיינים במינימליזם יחסי.
השירים משלבים גיטרות אקוסטיות, פסנתר, כלי מיתר וכלי הקשה לצד שכבות סינתיסייזרים ותכנות עדינים.
ההפקה המוזיקלית נעשתה בידי עידן רייכל, בתמיכת תמיר צור, פטריק סבג ומתן דרור.
באלבום משתתפים מספר אמנים אורחים, בהם הזמרת שירה בן שמחון, ששון איפרם שאולוב, ריקי גל וכפיר בן ליש.
האלבום כולל גם תרומות נגינה של נגני ההרכב הקבוע של "הפרויקט של עידן רייכל".
חלק מן השירים נכתבו או עובדו בשיתוף יוצרים נוספים, ובהם שחר הדר, מאיר גולדברג ואבי אוחיון.
מרבית השירים באלבום כתובים בסולמות מינוריים, המאופיינים באווירה מלנכולית ובקצב איטי עד בינוני.
רייכל שימש כמפיק ראשי לצד צור, סבג ודרור.
באלבום משתתפים נגנים קבועים מהפרויקט, לרבות גיטרות אקוסטיות וחשמליות, פסנתר, כלי מיתר, כלי הקשה וקאנון.
השימוש בכלים אתניים נעשה במינון נמוך, כחלק מהעיצוב הצלילי הכולל.
רוב השירים נכתבו והולחנו על ידי רייכל, חלקם בשיתוף כותבים נוספים.
הלחנים מבוססים על תבניות מלודיות פשוטות ועל חזרתיות מודעת, בהתאם למאפייני הכתיבה המזוהים עמו.
הפרידה מבת זוגו, דמאריס דויבל, מהווה רקע ישיר לחלק מהשירים באלבום.
המרחק הפיזי והרגשי ביניהם משתקף בתמות של בדידות וגעגוע.
החיים על הציר שבין ישראל לאוסטריה מעצבים את זהות הדובר באלבום, הנע בין תחושת שייכות לארץ לבין חוויית ניכור זמנית.
האלבום נכתב במקביל לעיסוק ציבורי בשבי, באובדן ובמלחמה.
רייכל קיים קשר עם שורדי שבי ועם משפחות נופלים, וחוויות אלה תרמו לאופי הרפלקטיבי של היצירה.
האלבום מציג זיקה בין משבר אישי למשבר קולקטיבי, תוך טשטוש הגבולות בין התחושות הפרטיות של הכותב לבין האווירה הציבורית בישראל לאחר המלחמה.
האלבום מתייחס בעקיפין לשאלות של אחריות אמנותית ולמקומו של האמן בשיח הציבורי.
רייכל נמנע מהצהרות פוליטיות ישירות אך עוסק בערכים של סולידריות, זהות ולאומיות.
בהשוואה לאלבומים קודמים כגון "ואם תבואי אלי" ואלבומי הפרויקט של עידן רייכל, "עד סוף העולם" מאופיין במיקוד רב יותר בקולו של רייכל ובחוויה האישית שלו.